text: Nu må der igen bades ved Flovt Strand
  28 juni 2016 kl. 13.49
  Der må igen bades ved Flovt Strand. Kommunen ophæver nu badeforbud fra sidste uge.
  Det blå flag er nu hejst igen ved Flovt Strand. Mandag i sidste uge måtte Haderslev Kommune melde badeforbud ved Flovt Strand på grund af colibakterier i badevandet, men prøver viser nu, at vandet er rent nok igen til at kunne bades i, oplyser Haderslev Kommune i en pressemedelelse.
   
  i løbet af weekenden har kommunen taget prøver af vandet og har i samråd med embedslægen vurderet, at stranden kan frigives til badning. Det frarådes dog, at man bader lige ved udløbet af Raade Bæk, men går lidt væk derfra.
   
  Haderslev Kommune følger vandkvaliteten ved stranden frem til 1. september.
  